Se aprobă
PRIMAR 

Dr. Ing. GHEORGHE CIUHANDU
CAIET DE SARCINI
PRIVIND ACHIZIŢIA SERVICIULUI
MANAGEMENTUL ZGOMOTULUI AMBIENTAL
· Realizarea hărţii acustice a Municipiului  Timişoara, conform H.G. 321/205 privind evaluarea şi gestionarea zgomotului ambiental;

· Întocmirea planurilor de acţiune privind diminuarea zgomotului în Municipiul Timişoara;

· Identificarea surselor şi limitarea nivelurilor de zgomot al acestora în cadrul activităţilor de vecinătate, agrement, activităţi sociale, etc.;
CAPITOLUL I

CONSIDERAŢII GENERALE

Prezentul Caiet de sarcini a fost întocmit pe baza legislaţiei în vigoare (H.G. nr.321/14.04.2005 privind evaluarea şi gestionarea zgomotului ambiental, Directiva 2002/49/EC privind evaluarea şi gestionarea zgomotului ambiental, O.M. nr. 1258/2005 pentru stabilirea unităţilor responsabile cu elaborarea hărţilor de zgomot pentru căile ferate, drumurile şi aeroporturile aflate în administrarea lor, a hărţilor strategice de zgomot şi a planurilor de acţiune aferente acestora din domeniul propriu de activitate, precum şi limitele de competenţă ale acestora, O.M. nr. 678/MMGA1344-MTCT/915-MSP/1397-MAI/2006 pentru aprobarea ghidului privind metodele interimare de calcul al indicatorilor de zgomot pentru zgomotul produs de activităţile din zonele industriale de traficul rutier, feroviar şi aerian din vecinătatea aeroporturilor, O.U.G. 196/2005 privind fondul pentru mediu şi manualul de operare ) şi precizează condiţiile minime în care trebuie să se desfăşoare licitaţia pentru realizarea hărţii acustice a Municipiului Timişoara şi a sistemului de monitorizare a zgomotului pentru Municipiul Timişoara”.

Studiul de oportunitate şi Caietul de sarcini se aprobă prin hotărâre a Consiliului Local al Municipiului Timişoara.


Autoritatea concedentă a activităţii pentru realizarea hărţii acustice a Municipiului Timişoara şi a sistemului de monitorizare a zgomotului pentru Municipiul Timişoara este Consiliul Local al Municipiului Timişoara cu sediul în Timişoara, Bv. C.D. Loga nr. 1, cod 300030, jud. Timiş.

OBIECTUL ACHIZIŢIEI
Art.1. Serviciile care fac obiectul licitaţiei sunt:

· Realizarea hărţii acustice a Municipiului  Timişoara, conform H.G. 321/2005 privind evaluarea şi gestionarea zgomotului ambiental;

· Întocmirea planurilor de acţiune privind diminuarea zgomotului în Municipiul Timişoara (COD CPSA 7420,7430);

· Identificarea surselor şi limitarea nivelurilor de zgomot al acestora în cadrul activităţilor de vecinătate, agrement, activităţi sociale, etc.;

Art.2. Elaborarea Hărţii acustice a Municipiului Timişoara presupune atingerea următoarelor obiective:

· realizarea hărţii vectorizate a municipiului Timişoara în format GIS – 3D;

· realizarea hărţii acustice integrate în format GIS (2D,3D);

· măsurări pe teren;

· elaborarea documentaţiei pentru aprobarea hărţii strategice de zgomot de către comisia constituită pe lângă autoritatea de mediu competentă.

Art.3. Zonele pentru care se întocmeşte harta de zgomot, conform legislaţiei în vigoare:

a) arterele principale de trafic rutier:
- evaluarea debitelor medii de trafic rutier pentru cele trei perioade reprezentative ale unei zile („zi” – intervalul 7.00 – 19.00, „seara” – intervalul 19.00 – 23.00, „noapte” – intervalul 23.00 – 7.00) şi a compoziţiei traficului vehiculele grele cu masa ≥ 3500 kg şi vehicule uşoare cu masa < 3500 kg (intensitatea traficului pe categorii de autovehicule şi intervale orare);

- caracterizarea tronsoanelor de străzi în funcţie de fluxurile de trafic şi de viteze;

- caracterizarea şoselelor în funcţie de tipurile de îmbrăcăminte ale acestora (categoria tehnică a arterelor de trafic şi natura stratului de rulaj al arterelor de trafic);
- se va avea în vedere NMPB – Routes – 96, XPS 31 – 133, iar pentru datele de emisie – Guide du bruit des transports terrestres, fasciculee de prevision des niveaux sonores, CETUR 1980;

- caracteristicile dimensionale a arterelor de trafic;

- caracteristicile geometrice ale clădirilor adiacente arterelor şi distanţele de la axul drumului la faţade; 

b) căile ferate principale:
- inventarierea tipurilor de tren care influenţează zgomotul în aglomerare şi a emisiilor acustice ale acestora;

- evaluarea debitelor de trafic feroviar;

 - se va avea în vedere RMR 96, 20 noiembrie 1996.

c) zona industrială:
- identificarea ariilor industriale relevante din punct de vedere al zgomotului;

- caracterizarea din punct de vedere acustic a acestora;

- se va avea în vedere: ISO 9613-2, ISO 8297:1994, EN ISO 3744: 1995, EN ISO 3746: 1995.

d) aeroportul internaţional „Traian Vuia”:
- ECAC. CEAC Doc. 29. 1997 – tehnica segmentării (la care face referire secţiunea 7.5).

CAPITOLUL II

ÎNTOCMIREA PLANURILOR DE ACŢIUNE PRIVIND DIMINUAREA ZGOMOTULUI ÎN MUNICIPIUL TIMIŞOARA

Art.4. Pe baza rezultatelor cartografierii acustice se vor identifica zonele cele mai intens poluate fonic.
Art.5. Identificarea soluţiilor de diminuare a zgomotului ambiental;
Art.6. Ierarhizarea privind aplicarea măsurilor de diminuare a zgomotului ambiental.

Se va acţiona, începând cu zonele cele mai expuse, ţinându-se seama şi de criteriul cost-efect în diminuare. Va avea prioritate o zonă poluată în care, pentru acelaşi cost în măsuri de diminuare, vor beneficia un număr mai mare de locuitori.

CAPITOLUL III
IDENTIFICAREA SURSELOR ŞI LIMITAREA NIVELURILOR DE ZGOMOT AL ACESTORA ÎN CADRUL ACTIVITĂŢILOR DE VECINĂTATE, AGREMENT, ACTIVITĂŢI SOCIALE
Art.7. Se vor lua în considerare diminuări la sursă şi la receptor, precum şi pe traseul dintre sursă şi receptor. Pentru diminuarea zgomotului ambiental se vor lua în considerare posibilităţi de realizare a:
· panouri fonoizolante;

· perdele de protecţie (plantări de arbori şi arbuşti);

· fluidizarea circulaţiei;

· interzicerea – devierea traficului greu (acolo unde există posibilităţi);

· îmbunătăţirea căilor de rulare (trama stradală);

· propuneri de îmbunătăţire a legislaţiei în domeniu.

Art.8. Se vor identifica şi se vor face observaţii prin măsurări acolo unde există solicitări-reclamaţii din partea cetăţenilor;

Art.9. Se va întocmi o bază de date care va cuprinde sursele identificate;

Art.10. Se va elabora o strategie de diminuare a zgomotului în vederea reducerii poluării generate de aceste surse. 
CAPITOLUL IV
ELABORAREA PLANULUI LOCAL DE GESTIUNE A  ZGOMOTULUI 
Art.11. Pentru elaborarea planului local de gestiune a zgomotului în vederea supunerii sale spre aprobare se vor respecta cerinţele şi termenele impuse prin H.G. nr. 321/14.04.2005 privind evaluarea şi gestionarea zgomotului ambiental.


Termene de realizare:

Art.12.
 Realizarea hărţii vectorizate a Municipiului Timişoara în format GIS – 3D în cursul anului 2007.
Art.13. Realizarea hărţii acustice în format GIS – 3D prin simulare informatică în cursul anului 2007.
Art.15. Achiziţionare în cursul anului 2007:

· staţii mobile de monitorizare = 1 buc;

· mijloace de transmisie a informaţiilor (local sau la distanţă);

· panouri de afişaj stradal - 3 buc;

· software.

Art.16. Realizarea hărţii finale de zgomot şi a documentaţiei necesare în vederea raportării către comisia de pe lângă autoritatea teritorială de mediu, conform cerinţelor din H.G. nr. 321/14.04.2005 privind evaluarea şi gestionarea zgomotului ambiental, în cursul anului 2007.
Art.17. Elaborarea planului local de gestiune a zgomotului în vederea supunerii sale spre aprobare la comisia de pe lângă autoritatea teritorială de mediu, conform cerinţelor din H.G. nr. 321/14.04.2005 privind evaluarea şi gestionarea zgomotului ambiental, în cursul anului 2007.
CAPITOLUL V
CONDIŢII SUPLIMENTARE PRIVIND ÎNTOCMIREA SISTEMULUI DE MONITORIZARE A ZGOMOTULUI AMBIENTAL
Art.16. Câştigătorul licitaţiei are obligaţia şcolarizării a minim 2 persoane dintre specialişti din cadrul Primăriei Municipiului Timişoara, Serviciul Administrare Mediu Urban, în privinţa utilizării sistemului, precum şi a unor necesităţi de întreţinere minimală ale acestuia.


Câştigătorul licitaţiei are obligaţia asigurării consultanţei de specialitate pe parcursul derulării contractului.


Termenul de garanţie minim solicitat: 12 luni de la punerea în funcţiune şi recepţia sistemului.


Service post-garanţie asigurat pe baze contractuale ulterioare: minim 5 ani.

Upgrade soft gratuit: minim 3 ani.


Asigurare piese de schimb şi accesorii: minim 10 ani de la recepţia integrală a sistemului de monitorizare a zgomotului urban. 

